CELEX: 32008R1172
Language: bg
Date: 2008-11-25 00:00:00
Title: Регламент (ЕО) № 1172/2008 на Комисията от 25 ноември 2008 година за класиране на някои стоки в Комбинираната номенклатура

27.11.2008   
            
            
               BG
            
            
               Официален вестник на Европейския съюз
            
            
               L 317/4
            
         
      РЕГЛАМЕНТ (ЕО) № 1172/2008 НА КОМИСИЯТА
   
   от 25 ноември 2008 година
   за класиране на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специфични разпоредби на Общността, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Комитетът по Митническия кодекс не изрази становище в срока, определен от неговия председател, по отношение на продукт № 1 от таблицата в приложението.
            
         
               (6)
            
            
               Мерките, предвидени в настоящия регламент, са в съответствие със становището на Комитета по Митническия кодекс, по отношение на продукт № 2 от таблицата в приложението,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 ноември 2008 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Захранван с батерии апарат, състоящ се от лазерна четяща система за възпроизвеждане на изображения и цветен монитор (т. нар. „преносимо възпроизвеждащо устройство за DVD“). Общите му размери са 19 (Д) × 14,2 (Ш) × 3,7 (В) cm, а теглото — 800 грама.
                              Мониторът е от вида течнокристален (LCD) с диагонал на екрана 21,6 cm (8,5 инча). Апаратът може да бъде сгъван, а мониторът му — да се завърта.
                              Апаратът е снабден с вградени високоговорители.
                              Разполага със следните интерфейси:
                              
                                          —
                                       
                                       
                                          разширителни гнезда за карти с памет;
                                       
                                    
                                          —
                                       
                                       
                                          порт USB;
                                       
                                    
                                          —
                                       
                                       
                                          вход и изход за пълен видеосигнал; и
                                       
                                    
                                          —
                                       
                                       
                                          съединител за слушалки.
                                       
                                    Той може да чете оптични носители (например CD, DVD) и полупроводникови носители (например USB флаш памет) в различни аудио и видео формати.
                           
                        
               
                  8528 59 90
               
               
                  Класирането се определя от Общите правила 1 и 6 за тълкуване на Комбинираната номенклатура, бележка 3 към раздел XVI и от описанието на кодовете по КН 8528, 8528 59 и 8528 59 90.
                  Тъй като апаратът е съставно устройство в съответствие с бележка 3 към раздел XVI, той следва да бъде класиран според елемента, извършващ основната функция. Като се има предвид конструкцията и замисълът на апарата, неговото предназначение е възпроизвеждане на изображения.
                  Предвид размера на екрана, който улеснява възпроизвеждането на последователности от видеокадри за продължителни периоди, основната функция на апарата е възпроизвеждане на видеоизображения.
                  Поради това апаратът следва да бъде класиран в код по КН 8528 59 90 като цветен монитор.
               
            
                  
                              2.
                           
                           
                              Захранван с батерии апарат, „тип преносим компютър“, състоящ се от лазерна четяща система за възпроизвеждане на изображения и цветен монитор с телевизионен тунер (т. нар. „преносимо възпроизвеждащо устройство за DVD“. Общите му размери са 19,5 (Д) × 14,9 (Ш) × 3,1 (В) cm, а теглото — 800 грама.
                              Мониторът е от вида течнокристален (LCD) с диагонал на екрана 17,8 cm (7 инча) и може да бъде сгъван.
                              Продуктът е снабден с:
                              
                                          —
                                       
                                       
                                          вградени високоговорители; и
                                       
                                    
                                          —
                                       
                                       
                                          DVB-T (наземно цифрово телевизионно разпръскване) и аналогов тунер.
                                       
                                    Разполага със следните интерфейси:
                              
                                          —
                                       
                                       
                                          разширителни гнезда за карта с памет;
                                       
                                    
                                          —
                                       
                                       
                                          порт USB;
                                       
                                    
                                          —
                                       
                                       
                                          вход и изход за пълен видеосигнал; и
                                       
                                    
                                          —
                                       
                                       
                                          съединители за слушалки.
                                       
                                    Той може да чете оптични носители (например CD, DVD) и полупроводникови носители (например USB флаш памет) в различни аудио и видео формати.
                              Той може да бъде използван и като цифров приемателен апарат за радиоразпръскване или като устройство за видео игри.
                           
                        
               
                  8528 72 20
               
               
                  Класирането се определя от разпоредбите на Общите правила 1, 3б и 6 за тълкуване на Комбинираната номенклатура и от описанието на кодовете по КН 8528, 8528 72 и 8528 72 20.
                  Поради наличието на избирач на телевизионни канали (тунер), същественият характер на продукта е на приемен телевизионен апарат с екран с вграден приемен апарат за радиоразпръскване и апарат за възпроизвеждане на изображения.
                  Възможното използване на апарата като устройство за видеоигри е вторично и следователно не трябва да се възприема като съществена характеристика на апарата.
                  Поради това апаратът следва да бъде класиран в код по КН 8528 72 20 като приемен телевизионен апарат с вграден приемен апарат за радиоразпръскване и апарат за възпроизвеждане на изображения.